《乌夜啼》
明代·杨光溥

琐窗未启天欲明，栖乌枝上啼有声。闺中少妇梦初觉，闻罢啼声双泪落。

尔啼应有赦，不管人离别。閒眼望郎郎不来，楼外斜横半边月。

作者简介：山东沂水人。成化五年进士。授刑部主事。时魏国公兄弟仇讦累年，光溥理之即决。后累官山西按察司副使。有《剪灯琐话》、《沂州文集》、《素封亭稿》、《梅花集咏》等。